S-64/2016

Mál þetta, sem var dómtekið 17. þessa mánaðar, var höfðað með ákæru lögreglustjórans á höfuðborgarsvæðinu, útgefinni 16. síðasta mánaðar, á hendur B-kk-þgf F-kk-þgf S-kk-þgf, kt. 000000-0000, Álfholti 50 í Hafnarfirði, „fyrir eftirtalin brot, framin á árinu 2015:

1. Vopnalagabrot, með því að hafa föstudaginn 20. febrúar 2015, við Reykjavíkurveg 60 í Hafnarfirði, haft í vörslum sínum gasskammbyssu, sem ákærði framvísaði við afskipti lögreglu 28. febrúar sama ár, án þess að hafa skotvopnaleyfi og án þess að ábyrgjast vörslu hennar með þeim hætti að óviðkomandi aðili næði ekki til hennar.

[...]

Telst brot þetta varða við 1. mgr. 12. gr. og 1. mgr. 23. gr., sbr. 1. mgr. 36. gr. vopnalaga nr. 16/1998.

2. Eignaspjöll, með því að hafa fimmtudaginn 23. júlí, við [...] í Hafnarfirði, brotið hliðarrúðu að framan vinstra megin á bifreiðinni NH-662 sem var í eigu A, [...] ákærða.

[...]

Telst brot þetta varða við 257. gr. almennra hegningarlaga nr. 19/1940.

3. Umferðarlagabrot, með því að hafa fimmtudaginn 23. júlí ekið bifreiðinni TG-389 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,3 ng/ml) um Kjóahraun í Hafnarfirði, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

4. Fíkniefnalagabrot, með því að hafa þriðjudaginn 28. júlí, að Lyngmóum 11, í miðju íbúð á annarri hæð, haft í vörslum sínum 81,93 g af amfetamíni, 12,98 g af MDMA, 4,01 g af kókaíni og 1,59 g af maríhúana, sem lögreglumenn fundu við leit í íbúðinni.

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Umferðarlagabrot, með því að hafa þriðjudaginn 18. ágúst 2015 ekið bifreiðinni SK-882 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 895 ng/ml) vestur Vífilstaðaveg í Garðabæ, við Flataskóla, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

6. Umferðar- og fíkniefnalagabrot, með því að hafa fimmtudaginn 17. september ekið bifreiðinni TU-156 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 20 ng/ml og tetrahýdrókannabínól 13 ng/ml) um Ástún í Kópavogi, þar sem lögregla stöðvaði aksturinn og að hafa skömmu síðar að Þverbrekku 6 í Kópavogi, haft í vörslum sínum 7,29 g af amfetamíni, 10,77 g af kókaíni og 4,75 g af maríhúana, sem lögreglumenn fundu við leit í íbúðinni.

[...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 89,22 g af amfetamíni, 12,98 g af MDMA, 14,78 g af kókaíni og 6,34 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Um málsatvik er skírskotað til framangreindrar ákæru.

Ákærði hefur fyrir dómi skýlaust játað háttsemi sína og var því farið með málið samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjanda og skipuðum verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu. Rétt þykir að heimfæra háttsemi hans samkvæmt 2. ákærulið til 1. mgr. 257. gr. almennra hegningarlaga nr. 19/1940. Að öðru leyti er um rétta heimfærslu til refsiákvæða, vísað til framangreinds ákæruskjals. Ákærði hefur því unnið sér til refsingar.

Ákærði krefst vægustu refsingar sem lög leyfa. Skipaður verjandi ákærða gerir kröfu um hæfilega þóknun sér til handa, sem greiðist úr ríkissjóði.

Ákærði hefur hvort tveggja á rannsóknarstigi og fyrir dómi játað brot sín og er það virt honum til málsbóta. Samkvæmt framlögðu sakavottorði, hefur hann sjö sinnum sætt refsingu frá árinu 2006 fyrir brot gegn umferðarlögum og lögum um ávana- og fíkniefni, þar af þrívegis vegna brota gegn lögum um ávana og fíkniefni fram til ársins 2013, en eftir þann tíma hefur honum í fjórgang verið gerð refsing. Með dómi 28. nóvember það ár var hann dæmdur til greiðslu sektar og sviptur ökurétti í átján mánuði, fyrir brot gegn lögum um ávana- og fíkniefni og akstur undir áhrifum slíkra efna og áfengis. Með dómi 5. júní 2014 var hann dæmdur til greiðslu sektar og sviptur ökurétti í tvö ár frá 16. júní 2015 að telja, fyrir að aka bifreið sviptur ökurétti og undir áhrifum ávana- og fíkniefna 24. mars 2014. Með sátt hjá lögreglustjóra 3. nóvember 2014 samþykkti ákærði greiðslu 70.000 sektar fyrir brot gegn lögum um ávana- og fíkniefni og með annarri slíkri sátt 24. júlí 2015 samþykkti hann greiðslu 100.000 króna sektar fyrir að aka skiptur ökurétti fyrr á því ári. Brot samkvæmt fyrstu þremur töluliðum ákærunnar í máli þessu, framdi ákærði áður en hann gerði sáttina við lögreglustjóra 24. júlí síðastliðinn og ber því að gera ákærða hegningarauka við þá sátt að því er þau brot varðar, sbr. 78. gr. almennra hegningarlaga nr. 19/1940. Önnur brot sem hann er nú sakfelldur fyrir, framdi hann hins vegar eftir þann tíma. Samkvæmt framangreindu og með hliðsjón af 77. gr. almennra hegningarlaga, þykir refsing hans hæfilega ákveðin fangelsi í fimm mánuði, en rétt þykir að skilorðsbinda refsinguna að hluta á þann hátt að tveir mánuðir refsingarinnar skulu falla niður að liðnum tveimur árum frá dómsuppsögu, haldi ákærði almennt skilorð 57. gr. almennra hegningarlaga.

Með vísan til 3. mgr., sbr. 1. mgr. 101. gr. og upphafsákvæðis 1. mgr. 102. gr. umferðarlaga, verður ákærði jafnframt sviptur ökurétti ævilangt.

Ákærði hefur fallist á kröfu ákæruvalds um upptöku fíkniefna eins og henni er lýst í ákæru. Á grundvelli 6. mgr. 5. gr. laga um ávana- og fíkniefni nr. 65/1974, skal ákærði sæta upptöku á þar tilgreindum fíkniefnum, sem hald var lagt á, eins og nánar greinir í dómsorði.

Með vísan til 1. mgr. 218. gr. laga um meðferð sakamála nr. 88/2008, er ákærði dæmdur til að greiða sakarkostnað málsins. Samkvæmt heildaryfirliti ákæruvaldsins um slíkan kostnað, dags. 8. síðasta mánaðar, nemur annar sakarkostnaður málsins en þóknun skipaðs verjanda, samtals 467.846 krónum. Sá kostnaður er vegna 2., 3., 5. og 6. ákæruliðar. Þar tilgreindur kostnaður vegna 2. ákæruliðar varðar hins vegar að hluta aðrar sakargiftir en þær sem ákært er fyrir í málinu og verður sá hluti sakarkostnaðarins því ekki felldur á ákærða, heldur einungis sá hluti hans er varðar þá háttsemi sem ákært er og sakfellt fyrir í málinu. Sá kostnaður nemur samanlagt 318.426 krónum og er tilkominn vegna þriggja blóðtökuvottorða og þriggja matsgerða Háskóla Íslands, vegna rannsókna á brotum ákærða gegn 45. gr. a. umferðarlaga. Auk þess sakarkostnaðar er ákærði dæmdur til að greiða þóknun skipaðs verjanda síns, J-kk-ef B-kk-ef K-kk-ef héraðsdómslögmanns, sem þykir hæfilega ákveðin 121.520 krónur, að meðtöldum virðisaukaskatti.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, B-kk-nf F-kk-nf S-kk-nf, sæti fangelsi í fimm mánuði. Fresta skal fullnustu tveggja mánaða refsingarinnar og falli sá hluti hennar niður að liðnum tveimur árum frá dómsuppsögu, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt.

Ákærði sæti upptöku á 89,22 g af amfetamíni, 12,98 g af MDMA, 14,78 g af kókaíni og 6,34 g af maríhúana, sem hald var lagt á.

Ákærði greiði 439.946 krónur í sakarkostnað, þar með talda þóknun skipaðs verjanda síns, J-kk-ef B-kk-ef K-kk-ef héraðsdómlögmanns, 121.520 krónur.

H-kk-nf Þ-kk-nf